
AVIZ
asupra propunerii legislative pentru  organizarea şi funcţionarea

 Autorităţii Naţionale pentru Turism
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru organizarea şi funcţionarea Autorităţii Naţionale pentru Turism, trimisă cu adresa nr. Pl.X- 947 din 11 decembrie 2006 şi înregistrată sub nr. 31/1488 din  12.12.2006.



Camera Deputaţilor este  Cameră decizională.


Senatul, în calitate de primă Cameră sesizată a respins iniţiativa legislativă în şedinţa din 6 decembrie 2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 29 ianuarie 2007.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 940/03.07.2006, precum şi Punctul de vedere al Guvernului, cu nr. 2635 din 29.08.2006 care precizează că nu susţine adoptarea iniţiativei legislative în forma prezentată.


În urma dezbaterilor, membrii comisiei, constatând că, în viziunea iniţiatorilor, obiectul de activitate al Agenţiei Naţionale pentru Turism nu se schimbă, fiind doar mai detaliat pe parcursul iniţiativei legislative, păstrând însă acelaşi conţinut, şi luând act de imposibilitatea plasării acesteia direct în subordinea Primului-Ministru, au hotărât, cu unanimitate de voturi, avizarea negativă a propunerii legislative.


În raport de conţinutul şi obiectul său, proiectul de lege face parte din categoria legilor ordinare.
                              PREŞEDINTE,                              SECRETAR,
                              Sergiu Andon                                George Băeşu
Consilier

